Paul Alois Lakra

Paul Alois Lakra (; Naditoli, Gumla barrutia, Jharkhand, 1955eko uztailaren 11 – Ranchi, 2021eko ekainaren 15a) indiar elizgizon katolikoa izan zen, 2006tik 2021era Gumlako apezpikua izan zena.

 Bizitza 
Paul Alois Lakrak Gumlako San Patrizio eta San Ignazio eskoletan ikasi zuen. Ondoren, Kartick Oraon Collegen prestakuntza ikastaro bat burutu zuen, 1976an Ranchiko St. Albert's College sartu aurretik. 1980an Arte Lizentziatura lortu zuen St. Xavier's Collegen. 1980tik 1983ra, filosofia ikasi zuen. 1983tik 1984ra Topnako Eskola Apostolikoan praktikak egin ondoren, teologia katolikoa ikasten hasi zen Barrackporeko Moming Star Collegen. 1987tik 1988ra, diakono gisa aritu zen Gumlan. 1988ko maiatzaren 6an apaiztu zen, Ranchiko artxidiozesian inkardinatuta geratuz. 1991tik 1993ra Erromako Urbaniana unibertsitatean ikasi zuen, Teologia Biblikoan lizentziatuz, San Paulo Apostoluaren pontifize-ikastetxean bizi zelarik. 1993ko maiatzaren 28an Gumlako elizbarrutia ezarri ondoren, bertako kleroan sartu zen.

Apaiz-ordenazioa jaso ondoren, honako kargu hauek izan zituen: Muriako parrokiko bikarioa, egungo Simdegako elizbarrutian (1988tik 1990era); Ranchiko St. Albert's College Probazioko maisu laguntzailea, lehen mailako ikasleen arduraduna (1990etik 1991ra); Naudihako San Juda Tadeoren elizako parrokoa (1994tik 1996ra); Karondaberako apaizgaitegi txikiko zuzendaria (1996tik 1998ra); Gumlako apezpikuaren idazkaria (1998tik 2004ra). 2004an Gumlako apezpiku Michael Minj hil ondoren, Lakra elizbarruti horretako administratzaile bilakatu zen.

2006ko urtarrilaren 28an, Benedikto XVI.a aita santuak Gumlako apezpiku izendatu zuen. Urte bereko apirilaren 5ean apezpiku-ordenazioa jaso zuen Gumlako San Patrizio katedralaren aurrean, Telesphore Toppo kardinalaren eskutik, kontsakratzailekideak Benedict John Osta eta Charles Soreng izanik. Verbum Dei vita nostra leloa hautatu zuen.

Paul Alois Lakra 2021eko ekainean hil zen Ranchiko Orchid Medikuntza Zentroan, COVID-19aren ondorioz izandako konplikazioengatik. Gumlako San Patrizio katedralean hobiratuta dago.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:COVID-19 gaixotasunaren biktimak
Kategoria:XX. mendeko indiarrak
Kategoria:XXI. mendeko indiarrak